**JELGAVAS VALSTSPILSĒTAS PAŠVALDĪBAS 2024. GADA 21. MARTA**

**SAISTOŠO NOTEIKUMU Nr.24-5**

**“GROZĪJUMI JELGAVAS VALSTSPILSĒTAS PAŠVALDĪBAS 2022. GADA 30. JŪNIJA SAISTOŠAJOS NOTEIKUMOS Nr.22-18 “JELGAVAS VALSTSPILSĒTAS PAŠVALDĪBAS PALĪDZĪBAS DZĪVOKĻA JAUTĀJUMU RISINĀŠANĀ SNIEGŠANAS KĀRTĪBA””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums** | Saistošie noteikumi “Grozījumi Jelgavas valstspilsētas pašvaldības 2022. gada 30. jūnija saistošajos noteikumos Nr.22-18 “Jelgavas valstspilsētas pašvaldības palīdzības dzīvokļa jautājumu risināšanā sniegšanas kārtība”” (turpmāk – Saistošie noteikumi) nosaka, ka Jelgavas valstspilsētas pašvaldības palīdzību dzīvokļa jautājumu risināšanā varēs saņemt personas, kuru deklarētā dzīves vieta ir Jelgavas valstspilsētas administratīvajā teritorijā, izņemot likumā “Par palīdzību dzīvokļa jautājumu risināšanā” noteiktās personu kategorijas (bērni bāreņi vai bērni, kuri palikuši bez vecāku gādības, repatrianti, personas, kuras atbrīvotas no ieslodzījuma vietas, Jelgavas valstspilsētas teritorijā nodarbinātie kvalificētie speciālisti, kā arī personas, kurām piešķirts bēgļa vai alternatīvais statuss). Saistošo noteikumu grozījumi personām vairs nenoteikts prasību būt deklarētām Jelgavas valstspilsētas administratīvajā teritorijā nepārtraukti un ne mazāk kā 3 gadus, kā tas bija līdz šim. Līdz ar to pēc pašvaldības palīdzības dzīvokļa jautājumu risināšanā varēs vērsties visas pašvaldības administratīvajā teritorijā deklarētās personas.  Tāpat Saistošie noteikumi paredz izveidot jaunu reģistru, kurā tiks reģistrētas personas, kuras izstājas no Jelgavas valstspilsētas pašvaldības iestādes “Jelgavas sociālo lietu pārvalde” grupu dzīvokļa (turpmāk – grupu dzīvoklis) un saskaņā ar Jelgavas valstspilsētas pašvaldības iestādes “Jelgavas sociālo lietu pārvalde” atzinumu spēj dzīvot patstāvīgi un, kuru patstāvīgā dzīvesvieta pirms ievietošanas grupu dzīvoklī bija deklarēta Jelgavas valstspilsētas administratīvajā teritorijā. Pašvaldībā ir situācijas, kad grupu dzīvokļu iedzīvotāji ir apguvuši visas prasmes, kuras nepieciešamas patstāvīgai dzīvei un nereti daudzi no viņiem strādā algotu darbu un pēc būtības personai grupu dzīvokļa pakalpojums vairs nav nepieciešams. Ņemot vērā minēto, tiek izveidots jauns reģistrs, kurā šīs personas varēs tikt reģistrētas palīdzības saņemšanai dzīvokļu jautājumu risināšanā. Minētajām personām būs iespēja uzsākt patstāvīgu dzīvi īrējot pašvaldības sociālo dzīvojamo telpu un atbrīvot vietu grupu dzīvokļos personām, kurām šāda veida palīdzība ir nepieciešama.  Ar Saistošajiem noteikumiem noteikts, ka persona, kura izstājas no sociālās rehabilitācijas un aprūpes iestādes, un lūdz pašvaldību uzņemt viņu 6.reģistrā sociālo dzīvokļu vai dzīvojamo telpu sociālajā mājā izīrēšanai, papildus jau Saistošajos noteikumos norādītajiem dokumentiem būs jāiesniedz, attiecīgās sociālās rehabilitācijas un aprūpes iestādes un Jelgavas valstspilsētas pašvaldības iestādes “Jelgavas sociālo lietu pārvalde” atzinums, ka persona pēc izstāšanās no sociālās rehabilitācijas un aprūpes iestādes spēj dzīvot patstāvīgi aprūpējot sevi.  Ar Saistošajiem noteikumiem tiek precizēts Jelgavas valstspilsētas pašvaldības institūcijas nosaukums, kā arī tiek izslēgts punkts, kas dublē citu saistošajos noteikumos esošu punktu. |
| 1. **Fiskālā ietekme uz pašvaldības budžetu** | Nav fiskālas ietekmes uz pašvaldības budžetu. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | Saistošajiem noteikumiem ir tieša sociāla ietekme, jo tiesības saņemt palīdzību dzīvokļa jautājumu risināšanā ir saistāmas ar cilvēku dzīves kvalitātes nodrošināšanu. Saistošajiem noteikumiem nav ietekmes uz vidi un iedzīvotāju veselību, kā arī ietekmes uz uzņēmējdarbības vidi pašvaldības teritorijā. Saistošo noteikumu regulējumam nav ietekme uz konkurenci. |
| 1. **Ietekme uz administratīvajām procedūrām un to izmaksām** | Ar Saistošajiem noteikumiem ir paredzama ietekme uz administratīvajām procedūrām, jo Jelgavas valstspilsētas pašvaldības iestādei “Jelgavas sociālo lietu pārvalde” būs jāsniedz atzinumi par personām, kuras vēlas izstāties no grupu dzīvokļa izvērtējot šo personu spējas dzīvot patstāvīgi.  Ar Saistošajiem noteikumiem nav plānota ietekme uz administratīvās procedūras izmaksām. |
| 1. **Ietekme uz pašvaldības funkcijām un cilvēkresursiem** | Saistošie noteikumi ir nepieciešami Pašvaldību likuma 4. panta pirmās daļas 10. punktā noteikto pašvaldības autonomo funkciju izpildes nodrošināšanai.  Nav ietekmes uz cilvēkresursiem. |
| 1. **Informācija par izpildes nodrošināšanu** | Saistošo noteikumu izpildi nodrošina Jelgavas valstspilsētas pašvaldības iestādes “Centrālā pārvalde” Pašvaldības īpašumu departaments. |
| 1. **Prasību un izmaksu samērīgums pret ieguvumiem, ko sniedz mērķa sasniegšana** | Saistošie noteikumi ir piemēroti iecerētā mērķa - palīdzības mājokļa jautājumu risināšanā – sasniegšanai. Pašvaldības izraudzītie līdzekļi un paredzamā rīcība ir piemēroti mērķa sasniegšanai. |
| 1. **Izstrādes gaitā veiktās konsultācijas ar privātpersonām un institūcijām** | Saistošo noteikumu projekts un tam pievienotais paskaidrojuma raksts 28.02.2024. publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 15.03.2024. Sabiedrības viedokļi nav saņemti. |

Jelgavas valstspilsētas pašvaldības domes priekšsēdētājs A.Rāviņš